**ОБЩИНСКА ИЗБИРАТЕЛНА КОМИСИЯ В ОБЩИНА ВЕЛИКО ТЪРНОВО, ОБЛАСТ ВЕЛИКО ТЪРНОВО, ЗА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ И ЗА НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**П Р О Т О К О Л № 27**

Днес, 07.10.2015г. – 17:00ч. Общинска избирателна комисия в Община Велико Търново се събра на редовно заседание в състав, както следва:

Председател: Десислава Стефанова Йонкова

Секретар: Силвия Дечева Дечева

ЧЛЕНОВЕ:

1. Николина Красимирова Митева

2.Доброслава Димитрова Керекова

3.Христо Здравков Данев

4.Събин Иванов Събев

5.Ивета Стоянова Кабакчиева

6. Искра Кънчева Бояджиева

7.Милен Христов Павлов

8.Йорданка Владимирова Христова

На заседанието присъства и Зерин Илмиев Белелиев с ЕГН xxxxxxxxxx – член на Инициативен комитет за регистрация на независим кандидат за общински съветник в Община Велико Търново Милен Петров Ангелов.

Комисията има необходимия кворум за вземане на решения. Председателят разясни, че има подготвени два проекта за решения.

Поясни, че са подадени документи от страна на пълномощника на ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/, с които се уведомява комисията, че кандидат за общински съветник е почитал и молят регистрацията на лицето да бъде заличена, без преномериране на листата.

Предлага се да разгледа т.1.

***т.1 Относно, предложение от Николай Илчев Илиев, като пълномощник на Георги Седефчов Първанов, представляващ ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ, вх. № 249/07.10.2015г. – 9:40ч.***

Председателят подложи на гласуване следният проект на решение:

**„Р Е Ш Е Н И Е**

**№ 232**

**гр. Велико Търново, 07.10.2015г**

***относно****:* ***оттегляне на кандидат от кандидатската листа за общински съветници на основание чл.417, ал.5 от Изборния кодекс.***

Постъпило е предложение от Николай Илчев Илиев, като пълномощник на Георги Седефчов Първанов, представляващ ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/ за оттегляне на кандидатурата на Мая Маринова Михайлова с ЕГН xxxxxxxxxx като общински съветник в кандидатската листа, поради настъпила смърт на лицето на 27.09.2015г. Направено е и изявление, че ПП АБВ /АЛТЕРНАТИВА ЗА БЪЛГАРСКО ВЪЗРАЖНЕНИЕ/ няма да предлага друг кандидат на мястото на починалото лице и не желае преподреждане на листата след заличаване регистрацията на кандидата. Предложението е заведено с вх.№ 249/07.10.2015г. – 9:40ч. във входящия регистър на ОИК Велико Търново. Към предложението е приложено копие на Препис – извлечение от акт за смърт № 1175/28.09.2015г.

ОИК Велико Търново се запозна с направеното Предложение с вх.№ 249/07.10.2015г. – 9:40ч. и установи, че са налице предпоставките, предвидени в чл.417, ал.5 от ИК и в раздел Х от Решение №1632-МИ от 31.08.2015г. на ЦИК София.

С оглед на изложеното и на основание чл. 87, ал. 1, т. 15 и чл. 417, ал. 5 от Изборния кодекс, Общинската избирателна комисия Велико Търново

**Р Е Ш И:**

**ЗАЛИЧАВА РЕГИСТРАЦИЯТА на МАЯ МАРИНОВА МИХАЙЛОВА, ЕГН xxxxxxxxxx, вписана под № 11 в регистрираната** с **Решение № 126/20.09.2015г. на ОИК – Велико Търново кандидатска листа на ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/.**

**При изписване на имената и номерата на кандидатската листа на ПП АБВ /АЛТЕРНАТИВА ЗА БЪЛГАРСКО ВЪЗРАЖДАНЕ/ върху информационното табло пред изборното помещение и в кабината за гласуване, срещу кандидата под №11 да се изписва „заличен”.**

Препис от решението да бъде изпратено до ЦИК и до община Велико Търново.

Решението подлежи на обжалване пред ЦИК София, в тридневен срок, считано от обявяването му.“

Комисията гласува както следва:

Председател: Десислава Стефанова Йонкова-за

Секретар: Силвия Дечева Дечева-за

ЧЛЕНОВЕ:

1. Николина Красимирова Митева -за

2.Доброслава Димитрова Керекова-за

3.Христо Здравков Данев-за

4.Събин Иванов Събев-за

5.Ивета Стоянова Кабакчиева-за

6. Искра Кънчева Бояджиева-за

7.Милен Христов Павлов-за

8.Йорданка Владимирова Христова-за

Всички гласуват-за.

Решението беше взето в 17:08ч.

***Т.2 относно Решение на ЦИК №2507-МИ София, 06.10.2015г.***

Председателят заяви:„Уважаеми колеги на следващо място бих искала да Ви уведомя, че с Решение №2507-МИ София, 06.10.2015г. на ЦИК София се отменя решение №230 от 02.10.2015г. на Общинска избирателна комисия Велико Търново, с което се отказва регистрацията на Милен Петров Ангелов, с ЕГН xxxxxxxxxx, като независим кандидат за общински съветник в Община Велико Търново и указва на ОИК да се произнесе съобразно мотивната част на решението. Личното ми мнение, преди да навлезем в режим на гласуване е, че считам решението на ОИК за мотивирано и обосновано. Считам, че в същото изчерпателно беше посочено основанието поради което се отказва регистрация на кандидата, а именно обстоятелството, че се подават документи след изтичане на крайния срок за регистрация, а именно 17 ч. на 22.09.2015г. С оглед обстоятелството, че ЦИК се е произнесла в тази насока и е отменила решението на ОИК се налага указанията да бъдат изпълнени и в тази връзка съм подготвила проект за решение който ще предложа на вашето внимание за гласуване и е със следното съдържание:

**„Р Е Ш Е Н И Е**

**№ 233**

**гр. Велико Търново, 07.10.2015г**

*ОТНОСНО:* ***регистрация на Милен Петров Ангелов като независим кандидат за общински съветник в община Велико Търново***

С решение №230 от 02.10.2015г. Общинска избирателна комисия Велико Търново е отказала да регистрира Милен Петров Ангелов, с ЕГН xxxxxxxxxx, като независим кандидат за общински съветник в Община Велико Търново. В мотивите на решението се сочи, че в регламентираният преклузивен срок до 17:00ч на 22.09.2015г., представляващата инициативния комитет за избиране на независим кандидат за общински съветник Милен Петров Ангелов, г-жа Полина Панчева Петрова не е подала необходимите съгласно Изборните книжа документи за регистриране на кандидата. Решението е обжалвано от страна на Милен Петров Ангелов пред ЦИК София, като с решение от №2507-МИ София, 06.10.2015г. се отменя решение № 230 от 02.10.2015 г. на ОИК – Велико Търново и се УКАЗВА на комисията, да се произнесе съгласно мотивната част на решението, в която се сочи, че „тъй като ОИК е преустановила да приема документи за регистрация на кандидати в 17,00 ч. на 22 септември 2015 г. вместо в 18,00 ч., както изрично е прието с Решение № 2206-МИ от 15.09.2015 г. на ЦИК за приемане на Методическите указания на ЦИК, раздел VІ.” Макар раздел VІ на Методическите указания на ЦИК да касае „НАЗНАЧАВАНЕ НА ЧЛЕНОВЕТЕ НА СИК/ПСИК”, който раздел е неотносим към регистрацията на кандидати за общински съветници, решенията на ЦИК София са задължителни за ОИК Велико Търново.

Предвид горното и на основание чл. 87, ал. 1, т.14 от Изборния кодекс, ОИК Велико Търново:

**РЕШИ:**

**РЕГИСТРИРА Милен Петров Ангелов**, с ЕГН xxxxxxxxx, **като независим кандидат за общински съветник в Община Велико Търново.**

Решението подлежи на обжалване пред ЦИК София, в тридневен срок, считано от обявяването му.”

Гласува се, както следва:

Председател: Десислава Стефанова Йонкова - да

Секретар: Силвия Дечева Дечева - против

ЧЛЕНОВЕ:

1. Николина Красимирова Митева - против

2.Доброслава Димитрова Керекова - против

3.Христо Здравков Данев - против

4.Събин Иванов Събев - против

5.Ивета Стоянова Кабакчиева - против

6. Искра Кънчева Бояджиева - против

7.Милен Христов Павлов - против

8.Йорданка Владимирова Христова – против

Гласували 9- против, 1-за, поради което се постанови решение за отхвърляне по смисъла на чл.85, ал.4, изр. 2 от Изборния кодекс, ОИК – Велико Търново.

Предвид изложеното и на основание чл.85, ал.4, изр. 2 от Изборния кодекс, ОИК – Велико Търново

**РЕШИ**

ПОСТАНОВЯВА решение за отхвърляне на предложения проект за Решение за регистрация на Милен Петров Ангелов, с ЕГН xxxxxxxxxx, като независим кандидат за общински съветник в Община Велико Търново.

Решението беше гласувано в 17.10 часа.

Зерин Илмиев Белелиев направи следното възражение: „Върховният съд се е произнесъл по същество относно работното време и е издал решение със задължителни указания. Мисля, че решението не подлежи на коментари, а е задължително.“

Заседанието на комисията приключи на 07.10.2015г. в 17:15 часа.

**ПРЕДСЕДАТЕЛ**:

Десислава Йонкова

**СЕКРЕТАР**:

Силвия Дечева